Töllini
Honkien suojassa mulla on tölli
 ja töllin seinällä sukset,
 on ränstyneet töllin räystähät
 ja aidasharmajat ukset.

 Siellä oon lasna ma laulanut
 ja leikkinyt ennen muinen,
 sen permanto oli niin pehmoinen,
 mun tanhuni tervaspuinen.

 En sentään mä tölliän’ vaihtaisi
 en hoviin en loistolinnaan,
 mun heimoni henki ja taattoni työ
 ne määräsi töllini liinaan.

 Hei! Honkien suojassa kotini on,
 sen seinällä taattoni sukset –
 Ens’ syksynä uudet räystähät teen
 ja keväällä maalaan ukset!